Алматыда жарылғыш зат туралы жалған ақпарат таратқан екі студент ұсталды
DATE: 13:00, 16 Қараша 2023 | GMT +5
TITLE: Алматыда жарылғыш зат туралы жалған ақпарат таратқан екі студент ұсталды
URL: https://kaz.inform.kz/news/almatida-zharilgish-zat-turali-zhalgan-akparat-taratkan-ek-student-ustaldi-6db6cc/
META: DATE: 13:00, 16 Қараша 2023 | GMT +5
TOTAL WORDS: 106
AUTHOR(S):
TEXT: Полиция департаментінің мәліметінше, Алматыдағы колледждердің біріне жарылғыш зат қойылғаны туралы хабарлама 13 қараша күні сағат 10:35-те келіп түскен. Қаланың төтенше жағдайлар және жедел қызметтері дереу ғимарат пен оның маңайына комиссиялық тексеру жүргізді, нәтижесінде жарылғыш құрылғылар, оқ-дәрілер немесе басқа да қауіпті заттар табылған жоқ. Жалған ақпарат берді деген күдікпен 1-ші курста оқитын 16 жастағы Ж. есімді және 15 жастағы Т. есімді студенттер ұсталды. Олардың әрекеті ҚР ҚК-нің 273-бабымен сараланды. «Айғақты заттар тәркіленді, олар бойынша сараптама тағайындалды. Аталған дерек бойынша сотқа дейінгі тергеуді Бостандық аудандық ПБ жанындағы полиция бөлімі жүргізіп жатыр», - деп хабарлады департаменттен. Алматы полициясы жалған хабарлама таратқан адам қылмыстық жауапкершілікке тартылатынын тағы да еске салады
